
" ยาสามัญประจำบ้าน "        คือ ยาที่กระทรวงสาธารณสุขเลือกให้ประชาชนใช้ในการบำบัดรักษาโรค ในกรณีที่มีการเจ็บป่วยเล็ก ๆ น้อย ๆ สำหรับตนเอง หรือบุคคลในครอบครัว 
        แต่เดิมการรักษาโรคภัยไข้เจ็บเล็ก ๆ น้อย ๆ คนไทยเรามักใช้ยาสมุนไพรที่ปลูกไว้ใช้สอยในบ้านเรือนของแต่ละคนมาใช้ แต่ต่อมาเมื่อวิวัฒนาการด้านการแพทย์แผนปัจจุบันได้เข้ามาแพร่หลาย การใช้สมุนไพรเป็นยารักษาโรคจึงได้เลือนหายไป 
        ปัจจุบันคนไทยได้กลับมาให้ความสนใจในการใช้สมุนไพร ภูมิปัญญาไทยมากขึ้น เกิดความตื่นตัวอย่างกว้างขวาง เพราะสามารถลดรายจ่ายในเรื่องยารักษาโรคที่ต้องพึ่งพายาแผนปัจจุบันของต่าง ประเทศ ส่งผลให้เงินจำนวนมากไหลออกนอกประเทศมาเป็นเวลานาน 
        ดังนั้นเราคนไทยจึงควรหาสมุนไพรมาปลูกไว้ใช้สอยเป็นยาสามัญ ประจำบ้านในครัวเรือน ยามเจ็บไข้ได้ป่วยขึ้นมาก็จะสามารถเก็บมาใช้บำบัดรักษาโรคให้ตนเองและคนใน ครอบครัวได้อย่างทันท่วงที
	

	กานพลู
แก้ปวดฟัน ละลายเสมหะ ดับกลิ่นปาก    

	

	ขมิ้นชัน
แก้โรคกระเพาะ โรคท้องอืดท้องเฟ้อ     

	

	ขิง
ขับลม ช่วยย่อยอาหาร แก้ท้องอืด ท้องเฟ้อ กำจัดกลิ่น   

	

	ขี้เหล็ก
เป็นยาระบาย ช่วยให้นอนหลับ    

	

	ช้าพลู
ลดเสมหะ ช่วยเจริญอาหาร บำรุงธาตุ  

	

	ชุมเห็ดเทศ
แก้กลากเกลื้อน โรคผิวหนัง  

	

	ตะไคร้
ลดความดัน ขับปัสสาวะ แก้นิ่ว   

	

	ตำลึง
แก้พิษแมลงสัตว์กัดต่อย รักษาโรคเบาหวาน

	

	บอระเพ็ด
แก้ไข้ ขับเหงื่อ แก้ร้อนใน ช่วยเจริญอาหาร 

	

	บัวบก
แก้ร้อนใน กระหายน้ำ รักษาโรคปากเปื่อย ปากเหม็น 

	

	ใบเตย
บำรุงหัวใจ รักษาโรคเบาหวาน     

	

	พลู
แก้ฝีอักเสบ เคล็ดขัดยอก แก้ท้องอืดท้องเฟ้อ 

	

	เพชรสังฆาต
แก้ริดสีดวงทวาร     

	

	ไพล
แก้ฟกช้ำ เคล็ดขัดยอก ลดอาการอักเสบ   

	

	ฟ้าทะลายโจร
แก้ไข้ แก้เจ็บคอ แก้ท้องเสีย    

	

	มะระขี้นก
เป็นยาระบาย ถ่ายพยาธิ ช่วยเจริญอาหาร     

	

	มะแว้งเครือ
แก้ไอ ขับเสมหะ    

	

	รางจืด
ถอนพิษเบื่อเมา พิษไข้ พิษผิดสำแดง 

	

	ว่านหางจระเข้
รักษาแผลสด แผลเรื้อรัง ไฟไหม้ น้ำร้อนลวก    

	

	สาระแหน่
ขับลม แก้ท้องอืดท้องเฟ้อ ช่วยย่อยอาหาร  

	

	เสลดพังพอนตัวเมีย
แก้แมลงกัดต่อย ผื่นคัน ลดอาการผิวหนังอักเสบ 

	

	หญ้าหนวดแมว
บำรุงไต ขับปัสสาวะ รักษาโรคหนองใน   

	

	หนุมานประสานกาย
แก้หวัด ภูมิแพ้ หอบหืด    

	

	อบเชยเถา
รักษาอาการหน้ามืด ตาลาย อาการวิงเวียนศีรษะ และช่วยขับลมในลำไส้    


ขอบคุณที่มา www.tungsong.com
รักษาสุขภาพ ทานพืชผักสมุนไพรบ้านเรากันนะคะ

ส่งเสริมการใช้สมุนไพร 
ใส่ใจสุขภาพชาวยุโป

ด้วยความปรารถนาดี 
จากเทศบาลตำบลยุโป
www.yupo.go.th

073270084
